_:na2f58f7a3d4741b69febd6ba3c665942xb0
<http://schema.org/articleBody>
"Ολοκληρώθηκε το έργο κατασκευής αρδευτικού δικτύου στο αγρόκτημα της Σωτήρας\r\n\r\n Ολοκληρώθηκε το έργο κατασκευής αρδευτικού δικτύου στο αγρόκτημα της Σωτήρας. Πρόκειται για ένα ακόμη έργο αγροτικής ανάπτυξης που δίνει προστιθέμενη αξία στα χωράφια των αγροτών μας και τους παρέχει τη δυνατότητα να αναπτύξουν καλλιέργειες που είναι απαιτητικές σε νερό αλλά πιο προσοδοφόρες.\r\n\r\nΤο έργο αφορά τη συλλογή νερού από παρακείμενη πηγή και τη συγκέντρωσή του σε δεξαμενή από την οποία διοχετεύεται μέσω καινούργιου δικτύου στο αγρόκτημα της Σωτήρας. Πρόκειται για ένα σύγχρονο δίκτυο, στο οποίο έχουν προβλεφθεί πολλές αναμονές για την καλύτερη εξυπηρέτηση των αγροτών. Επίσης, μεγάλο μέρος του αγροτικού οδικού δικτύου, από το οποίο πέρασε το δίκτυο άρδευσης, επιστρώθηκε με αδρανές υλικό μεγάλης αντοχής και με τον τρόπο αυτό πετύχαμε παράλληλα και την κατασκευή ενός σημαντικού έργου συντήρησης της αγροτικής οδοποιίας.\r\nΤο έργο, προϋπολογισμού 380.000 €, είναι ενταγμένο στο Επιχειρησιακό Πρόγραμμα «Αγροτική Ανάπτυξη της Ελλάδας» και συγχρηματοδοτείται από εθνικούς και κοινοτικούς πόρους.\r\n\r\n"
<https://logospellas.gr/%CE%95%CE%B9%CE%B4%CE%AE%CF%83%CE%B5%CE%B9%CF%82/%CE%A4%CE%BF%CF%80%CE%B9%CE%BA%CE%AC-%CE%9D%CE%AD%CE%B1/%CE%AD%CE%B4%CE%B5%CF%83%CF%83%CE%B1-%CE%BF%CE%BB%CE%BF%CE%BA%CE%BB%CE%B7%CF%81%CF%8E%CE%B8%CE%B7%CE%BA%CE%B5-%CF%84%CE%BF-%CE%AD%CF%81%CE%B3%CE%BF-%CE%BA%CE%B1%CF%84%CE%B1%CF%83%CE%BA%CE%B5%CF%85/>